Diari Oficial de la Generalitat Valenciana


Sumari del DOGV 5473, del 20-03-2007 (2007/2539)

ORDE de 26 de gener de 2007, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer i segon cicles, al centre d'Educació Infantil Montessori d'Alacant.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/2539


Data del document
:   26-01-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * ensenyament secundari
    * centre d'ensenyament
    * ensenyament primari
    * educació preescolar
    * ensenyament privat

L'expedient ha sigut iniciat a instància del representant de la titularitat del centre docent privat d'Educació Infantil Montessori, núm. de codi 32955983, situat al c/ Fondó dels Frares, núm. 2 d'Alacant, per la qual sol·licita la modificació de l'autorització en el nivell d'Educació Infantil, per ampliació de 6 unitats de Primer Cicle y supressió de 6 unitats de Segon Cicle.  
Per Orde de la Conselleria de Cultura, Educació i Ciència de 3 de març de 1998 (DOGV de 22.04.1998), es va modificar l'autorització del centre, que va quedar configurat amb 3 unitats d'Educació Infantil, primer cicle, amb 53 places escolars, i 8 unitats d'Educació Infantil, segon cicle, amb 200 places escolars.  
Segons informe de 26 de juny de 2006, del Servici de Projectes i Construccions Educatives d'esta conselleria, s'utilitzen les mateixes instal·lacions que ja van ser objecte d'informe favorable el 24 de juliol de 1997, aprovades per Resolució, de la Direcció General de Centres Docents, d'1 de setembre de 1997, i, per a la configuració ara sol·licitada, els requisits legals exigits són els mateixos.  
L'expedient conté, a més, l'informe favorable de la inspecció educativa, de la Direcció Territorial de Cultura, Educació i Esport d'Alacant, respecte del que establix l'article primer de l'Orde de 2 de febrer de 1998, quant a requisits per a l'autorització de centres incomplets d'Educació Infantil. Consta del compromís del centre d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
Atés que el centre té autorització d'obertura i funcionament en el nivell educatiu que es modifica.  
Vista la Llei Orgànica 8/1985, de 3 de juliol (BOE 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1.004/1991, de 14 de juny (BOE 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze de la Llei Orgànica 2/2006 d'Educació; el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris; i l'Orde de 2 de febrer de 1998 (DOGV de 11.03.1998), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desplegament de la disposició addicional quarta del Reial Decret 1.004/1991 de 14 de juny.  
En exercici de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Autoritzar, amb efectes a l'inici del curs escolar 2007/2008, la modificació en el nivell d'Educació Infantil, Primer i Segon Cicle, al centre que a continuació s'indica, en els termes que s'especifiquen, de conformitat amb la normativa vigent.  
Centre: Montessori  
Titular: Montessori Escola Infantil, SL.  
Domicili: C/ Fondó dels Frares, núm. 2  
Localitat: Alacant (03040)  
Província: Alacant  
Codi: 95778287  
Modificació que s'autoritza:  
Per a Educació Infantil, ampliació de 6 unitats de Primer Cicle i supressió de 6 unitats de Segon Cicle, de manera que el centre queda configurat, en la seua totalitat, amb la composició següent:  
- 9 unitats d'Educació Infantil, primer cicle, amb 173 places escolars, distribuïdes de la manera següent:  
1 unitat per a xiquets d'1 a 2 anys, amb 13 places escolars.  
8 unitats per a xiquets de 2 a 3 anys, amb 160 places escolars.  
- 2 unitats d'Educació Infantil, segon cicle, amb 50 places escolars.  
DISPOSICIÓ ADDICIONAL PRIMERA  
La inspecció educativa informarà, abans del començament del curs escolar 2007/2008, sobre l'adequació del professorat a la nova configuració del centre que ara s'autoritza.  
DISPOSICIÓ ADDICIONAL SEGONA  
La present orde donarà lloc a la corresponent inscripció en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua notificació o publicació segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.  
València, 26 de gener de 2007  
El conseller de Cultura, Educació i Esport  
ALEJANDRO FONT DE MORA TURÓN